Ericu950/Stoicheia-meter-silver huggingface dataset:
κτεῖν , εἰ δοκεῖ σοι ·
δυσκλεᾶς γὰρ οὐ κτενεῖς ·
μᾶλλόν γε μέντοι τοῖς ἐμοῖς πείθου λόγοις , ἵν ᾖς δικαία καὶ δάμαρτ ἐγὼ λάβω .
ἐν σοὶ βραβεύειν , ὦ νεᾶνι , τοὺς λόγους 0 ·
οὕτω δὲ κρῖνον , ὡς ἅπασιν ἁνδάνῃς .
ἐγὼ πέφυκά τ εὐσεβεῖν καὶ βούλομαι , φιλῶ τ ἐμαυτήν , καὶ κλέος τ οὐμοῦ πατρὸς οὐκ ἂν μιάναιμ , οὐ δὲ συγγόνῳ χάριν δοίην ἂν ἐξ ἧς δυσκλεὴς φανήσομαι .
ἔνεστι δ ἱερὸν τῆς δίκης ἐμοὶ μέγα ἐν τῇ φύσει ·
καὶ τοῦτο Νηρέως πάρα ἔχουσα σῴζειν , Μενέλεως , πειράσομαι .
ἥρᾳ δ , ἐπείπερ βούλεταί σ εὐεργετεῖν , ἐς τ αὐτὸν οἴσω ψῆφον ·
ἡ Κύπρις δ ἐμοὶ ἵλεως μὲν εἴη , ξυμβέβηκε δ οὐδαμοῦ ·
πειράσομαι δὲ παρθένος μένειν ἀεί .
ἃ δ ἀμφὶ τύμβῳ τῷδ ὀνειδίζεις πατρί , ἡμῖν ὅδ αὑτὸς μῦθος 0 .
ἀδικοίημεν ἄν , εἰ μὴ ἀποδώσω ·
καὶ γὰρ ἂν κεῖνος βλέπων ἀπέδωκεν ἂν σοὶ τήνδ ἔχειν , ταύτῃ δὲ σέ 0 .
καὶ γὰρ τίσις τῶνδ ἐστὶ τοῖς τε νερτέροις καὶ τοῖς ἄνωθεν πᾶσιν ἀνθρώποις ·
ὁ νοῦς τῶν κατθανόντων ζῇ μὲν οὔ , γνώμην δ ἔχει ἀθάνατον εἰς ἀθάνατον αἰθέρ ἐμπεσών .
ὡς οὖν παραινῶ μὴ μακράν , σιγήσομαι ἅ μου καθικετεύσατ , οὐ δὲ μωρίᾳ ξύμβουλος ἔσομαι τῇ κασιγνήτου ποτέ .
εὐεργετῶ γὰρ κεῖνον οὐ δοκοῦσ ὅμως , ἐκ δυσσεβείας ὅσιον εἰ τίθημί νιν .
αὐτοὶ μὲν οὖν ὁδόν τιν ἐξευρίσκετε , ἐγὼ δ ἀποστᾶσ ἐκποδὼν σιγήσομαι .
ἐκ τῶν θεῶν δ ἄρχεσθε χἱκετεύετε τὴν μέν σ ἐᾶσαι πατρίδα νοστῆσαι Κύπριν , Ἥρας δὲ τὴν ἔννοιαν ἐν τ αὐτῷ μένειν ἣν ἐς σὲ καὶ σὸν πόσιν ἔχει σωτηρίας 0 .
σὺ δ , ὦ θανών μοι πάτερ , ὅσον γ ἐγὼ σθένω , οὔποτε κεκλήσῃ δυσσεβὴς ἀντ εὐσεβοῦς .
οὐδείς ποτ εὐτύχησεν ἔκδικος γεγώς , ἐν τῷ δικαίῳ δ ἐλπίδες σωτηρίας .
μενέλαε , πρὸς μὲν παρθένου σεσῴσμεθα ·
τ οὐνθένδε δὴ σὲ τοὺς λόγους φέροντα χρὴ κοινὴν ξυνάπτειν μηχανὴν σωτηρίας .
χρόνιος εἶ κατὰ στέγας καὶ συντέθραψαι προσπόλοισι βασιλέως .
τί τοῦτ ἔλεξας ;
ἐσφέρεις γὰρ ἐλπίδας ὡς δή τι δράσων χρηστὸν ἐς κοινόν γε νῷν .
πείσειας ἄν τιν οἵτινες τετραζύγων ὄχων ἀνάσσουσ , ὥστε νῷν δοῦναι δίφρους ;
πείσαιμ ἄν ·
ἀλλὰ τίνα φυγὴν φευξούμεθα πεδίων ἄπειροι βαρβάρου τ ὄντες χθονός ;
ἀδύνατον εἶπας .
φέρε , τί δ , εἰ κρυφθεὶς δόμοις κτάνοιμ ἄνακτα τῷδε διστόμῳ ξίφει ;
οὐκ ἄν σ ἀνάσχοιτ οὐ δὲ σιγήσειεν ἂν μέλλοντ ἀδελφὴ σύγγονον κατακτενεῖν .
ἀλλ οὐ δὲ μὴν ναῦς ἔστιν ᾗ σωθεῖμεν ἂν φεύγοντες ·
ἣν γὰρ εἴχομεν θάλασσ ἔχει .
ἄκουσον , ἤν τι καὶ γυνὴ λέξῃ σοφόν .
βούλῃ λέγεσθαι , μὴ θανών , λόγῳ θανεῖν ;
κακὸς μὲν ὄρνις 0 ·
εἰ δὲ κερδανῶ , λέγειν ἕτοιμός εἰμι μὴ θανὼν λόγῳ θανεῖν .
καὶ μὴν γυναικείοις σ ἂν οἰκτισαίμεθα κουραῖσι καὶ θρήνοισι πρὸς τὸν ἀνόσιον .
σωτηρίας δὲ τοῦτ ἔχει τί νῷν ἄκος ;
παλαιότης γὰρ τῷ λόγῳ γ ἔνεστί τις .
ὡς δὴ θανόντα σ ἐνάλιον κενῷ τάφῳ θάψαι τύραννον τῆσδε γῆς αἰτήσομαι .
καὶ δὴ παρεῖκεν ·
εἶτα πῶς ἄνευ νεὼς σωθησόμεσθα κενοταφοῦντ ἐμὸν δέμας ;
δοῦναι κελεύσω πορθμίδ , ᾗ καθήσομαι κόσμον τάφῳ σῷ πελαγίους ἐς ἀγκάλας .
ὡς εὖ τόδ εἶπας πλὴν ἕν ·
εἰ χέρσῳ ταφὰς θεῖναι κελεύσει σ , οὐδὲν ἡ σκῆψις φέρει .
ἀλλ οὐ νομίζειν φήσομεν καθ Ἑλλάδα χέρσῳ καλύπτειν τοὺς θανόντας ἐναλίους .
τοῦτ αὖ κατορθοῖς ·
εἶτ ἐγὼ συμπλεύσομαι καὶ συγκαθήσω κόσμον ἐν τ αὐτῷ σκάφει .
σὲ καὶ παρεῖναι δεῖ μάλιστα τούς τε σοὺς πλωτῆρας οἵπερ ἔφυγον ἐκ ναυαγίας .
καὶ μὴν ἐάνπερ ναῦν ἐπ ἀγκύρας λάβω , ἀνὴρ παρ ἄνδρα στήσεται ξιφηφόρος .
σὲ χρὴ βραβεύειν πάντα ·
πόμπιμοι μόνον λαίφει πνοαὶ γένοιντο καὶ νεὼς δρόμος .
ἔσται ·
πόνους γὰρ δαίμονες παύσουσί μου .
ἀτὰρ θανόντα τοῦ μ ἐρεῖς πεπυσμένη ;
σοῦ 0 ·
καὶ μόνος γε φάσκε διαφυγεῖν μόρον Ἀτρέως πλέων σὺν παιδὶ καὶ θανόνθ ὁρᾶν .
καὶ μὴν τάδ ἀμφίβληστρα σώματος ῥάκη ξυμμαρτυρήσει ναυτικῶν ἐρειπίων .
ἐς καιρὸν ἦλθε , τότε δ ἄκαιρ ἀπώλλυτο ·
τὸ δ ἄθλιον κεῖν εὐτυχὲς τάχ ἂν πέσοι .
πότερα δ ἐς οἴκους σοὶ συνεισελθεῖν με χρὴ ἢ πρὸς τάφῳ τῷδ ἥσυχοι καθώμεθα ;
αὐτοῦ μέν ·
ἢν γὰρ καί τι πλημμελές σε δρᾷ , τάφος σ ὅδ ἂν ῥύσαιτο φάσγανόν τε σόν .
ἐγὼ δ ἐς οἴκους βᾶσα βοστρύχους τεμῶ πέπλων τε λευκῶν μέλανας ἀνταλλάξομαι παρῇδί τ ὄνυχα φόνιον ἐμβαλῶ χροός .
μέγας γὰρ ἁγών , καὶ βλέπω δύο ῥοπάς 0 ·
ἢ γὰρ θανεῖν δεῖ μ , ἢν ἁλῶ τεχνωμένη , ἢ πατρίδα τ ἐλθεῖν καὶ σὸν ἐκσῷσαι δέμας .
ὦ πότνι ἣ Δίοισιν ἐν λέκτροις πίτνεις Ἥρα , δύ οἰκτρὼ φῶτ ἀνάψυξον πόνων , αἰτούμεθ ὀρθὰς ὠλένας πρὸς οὐρανὸν ῥίπτονθ , ἵν οἰκεῖς ἀστέρων ποικίλματα .
σύ θ , ἣ πὶ τ ὠμῷ κάλλος ἐκτήσω γάμῳ , κόρη Διώνης Κύπρι , μή μ ἐξεργάσῃ .
ἅλις δὲ λύμης ἥν μ ἐλυμήνω πάρος τ οὔνομα παρασχοῦσ , οὐ τὸ σῶμ , ἐν βαρβάροις .
θανεῖν δ ἔασόν μ , εἰ κατακτεῖναι θέλεις , ἐν γῇ πατρῴᾳ .
τί ποτ ἄπληστος εἶ κακῶν , ἔρωτας ἀπάτας δόλιά τ ἐξευρήματα ἀσκοῦσα φίλτρα θ αἱματηρὰ δωμάτων ;
εἰ δ ἦσθα μετρία , τ ἄλλα γ ἡδίστη θεῶν πέφυκας ἀνθρώποισιν ·
οὐκ ἄλλως λέγω .
σὲ τὰν ἐναύλοις ὑπὸ δενδροκόμοις μουσεῖα καὶ θάκους ἐνί  ζουσαν ἀναβοάσω , σὲ τὰν ἀοιδοτάταν ὄρνιθα μελῳδὸν ἀηδόνα δακρυόεσσαν , ἔλθ ὦ διὰ ξουθᾶν γενύων ἐλελιζομένα θρήνων ἐμοὶ ξυνεργός , Ἑλένας μελέας πόνους τὸν Ἰλιάδων τ ἀει  δούσᾳ δακρυόεντα πότμον Ἀχαιῶν ὑπὸ λόγχαις 0 ·
ὅτ ἔδραμε ῥόθια πεδία βαρβάρῳ πλάτᾳ ὅτ ἔμολεν ἔμολε , μέλεα Πριαμίδαις ἄγων Λακεδαίμονος ἄπο λέχεα σέθεν , ὦ Ἑλένα , Πάρις αἰνόγαμος πομπαῖσιν Ἀφροδίτας .
πολλοὶ δ Ἀχαιῶν δορὶ καὶ πετρίναις ῥιπαῖσιν ἐκπνεύσαντες Ἅι  δαν μέλεον ἔχουσιν , ταλαινᾶν ἀλόχων κείραντες ἔθειραν ·
ἄνυμφα δὲ μέλαθρα κεῖται ·
πολλοὺς δὲ πυρσεύσας φλογερὸν σέλας ἀμφιρύταν Εὔβοιαν εἷλ Ἀχαιῶν μονόκωπος ἀνήρ , πέτραις Καφηρίσιν ἐμβαλὼν Αἰγαίαις τ ἐνάλοις δόλιον ἀκταῖς ἀστέρα λάμψας .
ἀλίμενα δ ὄρεα Μάλεα χειμάτων πνοᾷ , ὅτ ἔσυτο πατρίδος ἀποπρό , βαρβάρου στολᾶς γέρας , οὐ γέρας ἀλλ ἔριν , Δαναῶν Μενέλας ἐπὶ ναυσὶν ἄγων , εἴδωλον ἱερὸν Ἥρας .
ὅ τι θεὸς ἢ μὴ θεὸς ἢ τὸ μέσον , τίς φησ ἐρευνήσας βροτῶν μακρότατον πέρας εὑρεῖν ὃς τὰ θεῶν ἐσορᾷ δεῦρο καὶ αὖθις ἐκεῖσε καὶ πάλιν ἀντιλόγοις πηδῶντ ἀνελπίστοις τύχαις 0 1 ;
σὺ Διὸς ἔφυς , ὦ Ἑλένα , θυγάτηρ ·
πτανὸς γὰρ ἐν κόλποις σε Λή  δας ἐτέκνωσε πατήρ .
κ ᾆτ ἰαχήθης καθ Ἑλλανίαν προδότις ἄπιστος ἄδικος ἄθεος ·
οὐ δ ἔχω τί τὸ σαφὲς ἔτι ποτ ἐν βροτοῖς ·
τὸ τῶν θεῶν δ ἔπος ἀλαθὲς ηὗρον .
ἄφρονες ὅσοι τὰς ἀρετὰς πολέμῳ λόγχαισί τ ἀλκαίου δορὸς κτᾶσθε , πόνους ἀμαθῶς θνα  τῶν καταπαυόμενοι 0 ·
εἰ γὰρ ἅμιλλα κρινεῖ νιν αἵματος , οὔποτ ἔρις λείψει κατ ἀνθρώπων πόλεις ·
ᾇ Πριαμίδος γᾶς ἔλαχον θαλάμους , ἐξὸν διορθῶσαι λόγοις σὰν ἔριν , ὦ Ἑλένα .
νῦν δ οἳ μὲν Ἅιδᾳ μέλονται κάτω , τείχεα δὲ φλογμὸς ὥστε Διός ἐπέσυτο φλόξ , ἐπὶ δὲ πάθεα πάθεσι φέρεις ἀθλίοις συμφοραῖς αἰλίνοις 0 .
ὦ χαῖρε , πατρὸς μνῆμ ·
ἐπ ἐξόδοισι γὰρ ἔθαψα , Πρωτεῦ , σ ἕνεκ ἐμῆς προσρήσεως ·
ἀεὶ δέ σ ἐξιών τε κ ἀσιὼν δόμους Θεοκλύμενος παῖς ὅδε προσεννέπει , πάτερ .
ὑμεῖς μὲν οὖν κύνας τε καὶ θηρῶν βρόχους , δμῶες , κομίζετ ἐς δόμους τυραννικούς ·
ἐγὼ δ ἐμαυτὸν πόλλ ἐλοιδόρησα δή ·
οὐ γάρ τι θανάτῳ τοὺς κακοὺς κολάζομεν ;
καὶ νῦν πέπυσμαι φανερὸν Ἑλλήνων τινὰ ἐς γῆν ἀφῖχθαι καὶ λεληθέναι σκοπούς , ἤτοι κατόπτην ἢ κλοπαῖς θηρώμενον Ἑλένην ·
θανεῖται δ , ἤν γε δὴ ληφθῇ μόνον .
ἀλλ , ὡς ἔοικε , πάντα διαπεπραγμένα ηὕρηκα ·
τύμβου γὰρ κενὰς λιποῦσ ἕδρας ἡ Τυνδαρὶς παῖς ἐκπεπόρθμευται χθονός .
ὠή , χαλᾶτε κλῇθρα ·
λύεθ ἱππικὰ φάτνης , ὀπαδοί , κ ἀκκομίζεθ ἅρματα , ὡς ἂν πόνου γ ἕκατι μὴ λάθῃ με γῆς τῆσδ ἐκκομισθεῖσ ἄλοχος , ἧς ἐφίεμαι .
ἐπίσχετ ·
εἰσορῶ γὰρ οὓς διώκομεν παρόντας ἐν δόμοισι κοὐ πεφευγότας .
αὕτη , τί πέπλους μέλανας ἐξήψω χροὸς λευκῶν ἀμείψασ ἔκ τε κρατὸς εὐγενοῦς κόμας σίδηρον ἐμβαλοῦσ ἀπέθρισας χλωροῖς τε τέγγεις δάκρυσι σὴν παρηίδα κλαίουσα ;
πότερον ἐννύχοις πεπεισμένη στένεις ὀνείροις , ἢ φάτιν τιν οἴκοθεν κλύουσα λύπῃ σὰς διέφθαρσαι φρένας ;
ὦ δέσποτ  ἤδη γὰρ τόδ ὀνομάζω σ ἔπος  ὄλωλα ·
φροῦδα τ ἀμὰ κ οὐδέν εἰμ ἔτι .
ἐν τῷ δὲ κεῖσαι συμφορᾶς 0 ;
τίς ἡ τύχη 0 ;
μενέλαος  οἴμοι , πῶς φράσω ;
τέθνηκέ μοι .
οὐδέν τι χαίρω σοῖς λόγοις , τὰ δ εὐτυχῶ .
πῶς δ οἶσθα ;
μῶν σοι Θεονόη λέγει τάδε ;
κείνη τε φησὶν ὅ τε παρὼν ὅτ ὤλλυτο .
ἥκει γὰρ ὅστις καὶ τάδ ἀγγέλλει σαφῆ ;
ἥκει ·
μόλοι γὰρ οἷ σφ ἐγὼ χρῄζω μολεῖν .
τίς ἐστι ;
ποῦ στιν 0 ;
ἵνα σαφέστερον μάθω .
ὅδ ὃς κάθηται τῷδ ὑποπτήξας τάφῳ .
ἄπολλον , ὡς ἐσθῆτι δυσμόρφῳ πρέπει 0 .
οἴμοι , δοκῶ μὲν κ ἀμὸν ὧδ ἔχειν πόσιν .
ποδαπὸς δ ὅδ ἁνὴρ καὶ πόθεν κατέσχε γῆν ;
ἕλλην , Ἀχαιῶν εἷς ἐμῷ σύμπλους πόσει 0 .
θανάτῳ δὲ ποίῳ φησὶ Μενέλεων θανεῖν ;
οἰκτρόταθ , ὑγροῖσιν ἐν κλυδωνίοις ἁλός .
ποῦ βαρβάροισι πελάγεσιν ναυσθλούμενον 0 ;
λιβύης ἀλιμένοις ἐκπεσόντα πρὸς πέτραις 0 .
καὶ πῶς ὅδ οὐκ ὄλωλε κοινωνῶν πλάτης ;
ἐσθλῶν κακίους ἐνίοτ εὐτυχέστεροι 0 .
λιπὼν δὲ ναὸς ποῦ πάρεστιν ἔκβολα ;
ὅπου κακῶς ὄλοιτο , Μενέλεως δὲ μή 0 .
ὄλωλ ἐκεῖνος .
ἦλθε δ ἐν ποίῳ σκάφει ;
ναῦταί σφ ἀνείλοντ ἐντυχόντες , ὡς λέγει .
ποῦ δὴ τὸ πεμφθὲν ἀντὶ σοῦ Τροίᾳ κακόν 0 ;
νεφέλης λέγεις ἄγαλμα ;
ἐς αἰθέρ οἴχεται .
ὦ Πρίαμε καὶ γῆ Τρῳάς , ὡς ἔρρεις μάτην .
κ ἀγὼ μετέσχον Πριαμίδαις δυσπραξίας .
πόσιν δ ἄθαπτον ἔλιπεν ἢ κρύπτει χθονί ;
ἄθαπτον 0 ·
οἲ ἐγὼ τῶν ἐμῶν τλήμων κακῶν 0 .
τῶνδ οὕνεκ ἔταμες βοστρύχους ξανθῆς κόμης ·
φίλος γάρ ἐστιν , ὅς ποτ ἐστίν , ἐνθάδ ὤν .
ὀρθῶς μὲν ἥδε συμφορὰ δακρύεται  ἐν εὐμαρεῖ γοῦν σὴν κασιγνήτην λαθεῖν 0 .
οὐ δῆτα 0 .
τόνδ ἔτ οἰκήσεις τάφον ;
τί κερτομεῖς με , τὸν θανόντα δ οὐκ ἐᾷς ;
πιστὴ γὰρ εἶ σὺ σῷ πόσει φεύγουσά με .
ἀλλ οὐκέτ ·
ἤδη δ ἄρχε τῶν ἐμῶν γάμων .
χρόνια μὲν ἦλθεν , ἀλλ ὅμως αἰνῶ τάδε .
τῶν πάρος λαθώμεθα .
ἐπὶ τῷ 0 ;
χάρις γὰρ ἀντὶ χάριτος ἐλθέτω .
σπονδὰς τέμωμεν καὶ διαλλάχθητί μοι .
μεθίημι νεῖκος τὸ σόν , ἴτω δ ὑπόπτερον .
πρός νύν σε γονάτων τῶνδ , ἐπείπερ εἶ φίλος  τί χρῆμα θηρῶσ ἱκέτις ὠρέχθης ἐμοῦ ;
τὸν κατθανόντα πόσιν ἐμὸν θάψαι θέλω .
ἔστ ἀπόντων τύμβος 0 ;
ἢ θάψεις σκιάν ;
ἕλλησίν ἐστι νόμος , ὃς ἂν πόντῳ θάνῃ  τί δρᾶν ;
σοφοί τοι Πελοπίδαι τὰ τοιάδε 0 .
κενοῖσι θάπτειν ἐν πέπλων ὑφάσμασιν 0 .
κτέριζ ·
ἀνίστη τύμβον οὗ χρῄζεις χθονός .
οὐχ ὧδε ναύτας ὀλομένους τυμβεύομεν .
λέλειμμαι τῶν ἐν Ἕλλησιν νόμων .
ἐς πόντον ὅσα χρὴ νέκυσιν ἐξορμίζομεν .
τί σοι παράσχω δῆτα τῷ τεθνηκότι ;
ὅδ οἶδ , ἐγὼ δ ἄπειρος , εὐτυχοῦσα πρίν 0 .
ὦ ξένε , λόγων μὲν κληδόν ἤνεγκας φίλην .
οὔκουν ἐμαυτῷ γ οὐ δὲ τῷ τεθνηκότι 0 .
πῶς τοὺς θανόντας θάπτετ ἐν πόντῳ νεκρούς ;
ὡς ἂν παρούσης οὐσίας ἕκαστος ᾖ 0 .
πλούτου λέγ οὕνεχ ὅ τι θέλεις ταύτης χάριν 0 .
προσφάζεται μὲν αἷμα πρῶτα νερτέροις .
σύ μοι σήμαινε , πείσομαι δ ἐγώ .
αὐτὸς σὺ γίγνωσκ ·
ἀρκέσει γὰρ ἃν διδῷς .
ἐν βαρβάροις μὲν ἵππον ἢ ταῦρον νόμος 0 .
διδούς γε μὲν δὴ δυσγενὲς μηδὲν δίδου .
οὐ τῶνδ ἐν ἀγέλαις ὀλβίαις σπανίζομεν .
καὶ στρωτὰ φέρεται λέκτρα σώματος κενά .
τί δ ἄλλο προσφέρειν νομίζεται ;
χαλκήλαθ ὅπλα ·
καὶ γὰρ ἦν φίλος δορί .
ἄξια τάδ ἔσται Πελοπιδῶν ἃ δώσομεν .
καὶ τ ἄλλ ὅσα χθὼν καλὰ φέρει βλαστήματα .
ἐς οἶδμα τίνι τρόπῳ καθίετε ;
ναῦν δεῖ παρεῖναι κ ἀρετμῶν ἐπιστάτας .
πόσον δ ἀπείργει μῆκος ἐκ γαίας δόρυ ;
ὥστ ἐξορᾶσθαι ῥόθια χερσόθεν μόλις 0 .
τί δή 0 ;
τόδ Ἑλλὰς νόμιμον ἐκ τίνος σέβει ;
ὡς μὴ πάλιν γῇ λύματ ἐκβάλῃ κλύδων .
φοίνισσα κώπη ταχύπορος γενήσεται .
καλῶς ἂν εἴη Μενέλεῴ τε πρὸς χάριν .
οὔκουν σὺ χωρὶς τῆσδε δρῶν ἀρκεῖς τάδε ;
μητρὸς τόδ ἔργον ἢ γυναικὸς ἢ τέκνων 0 .
ταύτης ὁ μόχθος , ὡς λέγεις , θάπτειν πόσιν 0 .
ἐν εὐσεβεῖ γοῦν νόμιμα μὴ κλέπτειν νεκρῶν 0 .
πρὸς ἡμῶν ἄλοχον εὐσεβῆ τρέφειν 0 .
ἐλθὼν δ ἐς οἴκους ἐξελοῦ κόσμον νεκρῷ ·
καὶ σὲ οὐ κεναῖσι χερσὶ γῆς ἀποστελῶ , δράσαντα τῇδε πρὸς χάριν ·
φήμας δ ἐμοὶ ἐσθλὰς ἐνεγκὼν ἀντὶ τῆς ἀχλαινίας ἐσθῆτα λήψῃ σῖτά θ , ὥστε σ ἐς πάτραν ἐλθεῖν , ἐπεὶ νῦν γ ἀθλίως ἔχονθ ὁρῶ .
σὺ δ , ὦ τάλαινα , μὴ πὶ τοῖς ἀνηνύτοις τρύχουσα σαυτήν  Μενέλεως δ ἔχει πότμον , κ οὐκ ἂν δύναιτο ζῆν ὁ κατθανὼν πόσις .
σὸν ἔργον , ὦ νεᾶνι 0 ·
τὸν παρόντα μὲν στέργειν πόσιν χρή , τὸν δὲ μηκέτ ὄντ ἐᾶν 0 ·
ἄριστα γάρ σοι ταῦτα πρὸς τὸ τυγχάνον 0 .
ἢν δ Ἑλλάδ ἔλθω καὶ τύχω σωτηρίας , παύσω ψόγου σε τοῦ πρίν , ἢν γυνὴ γένῃ οἵαν γενέσθαι χρή σε σῷ ξυνευνέτῃ .
οὐ δὲ μέμψεται πόσις ποτὲ ἡμῖν ·
σὺ δ αὐτὸς ἐγγὺς ὢν εἴσῃ τάδε .
ἀλλ , ὦ τάλας , εἴσελθε καὶ λουτρῶν τύχε ἐσθῆτά τ ἐξάλλαξον .
οὐκ ἐς ἀμβολὰς εὐεργετήσω σ ·
εὐμενέστερον γὰρ ἂν τῷ φιλτάτῳ μοι Μενέλεῳ τὰ πρόσφορα δρῴης ἄν , ἡμῶν τυγχάνων οἵων σε χρή .
ὀρεία ποτὲ δρομάδι κώ  λῳ μάτηρ θεῶν ἐσύθη ἀν ὑλάεντα νάπη ποτάμιόν τε χεῦμ ὑδάτων βαρύβρομόν τε κῦμ ἅλιον πόθῳ τᾶς ἀποιχομένας ἀρρήτου κούρας .
κρόταλα δὲ βρόμια διαπρύσιον ἱέντα κέλαδον ἀνεβόα , θηρῶν ὅτε ζυγίους ζευξάσᾳ θεᾷ σατίνας τὰν ἁρπασθεῖσαν κυκλίων χορῶν ἔξω παρθενίων μετὰ κούραν , ἀελλόποδες , ἃ μὲν τόξοις Ἄρτεμις , ἃ δ ἔγχει Γοργῶπις πάνοπλος , συνείποντο 0 1 .
ζεὺς δ ἑδράνων αὐγάζων ἐξ οὐρανίων ἄλλαν μοῖραν ἔκραινε .
δρομαῖον δ ὅτε πολυπλάνη  τον μάτηρ ἔπαυσε πόνον , μαστεύουσα πόνους θυγατρὸς ἁρπαγὰς δολίους , χιονοθρέμμονάς γ ἐπέρασ Ἰδαιᾶν Νυμφᾶν σκοπιάς ·
ῥίπτει δ ἐν πένθει πέτρινα κατὰ δρία πολυνιφέα ·
βροτοῖσι δ ἄχλοα πεδία γᾶς οὐ καρπίζουσ ἀρότοις λαῶν φθείρει γενεάν ·
ποίμναις δ οὐχ ἵει θαλερὰς βοσκὰς εὐφύλλων ἑλίκων , πόλεων δ ἀπέλειπε βίος ·
οὐ δ ἦσαν θεῶν θυσίαι , βωμοῖς δ ἄφλεκτοι πέλανοι 0 ·
πηγὰς δ ἀμπαύει δροσερὰς λευκῶν ἐκβάλλειν ὑδάτων πένθει παιδὸς ἀλάστωρ .
ἐπεὶ δ ἔπαυσ εἰλαπίνας θεοῖς βροτείῳ τε γένει , Ζεὺς μειλίσσων στυγίους ματρὸς ὀργὰς ἐνέπει ·
βᾶτε , σεμναὶ Χάριτες , ἴτε , τᾷ περὶ παρθένῳ Δηοῖ θυμωσαμένᾳ λύπαν ἐξαλλάξατ ἀλαλᾷ , Μοῦσαί θ ὕμνοισι χορῶν .
χαλκοῦ δ αὐδὰν χθονίαν τύπανά τ ἔλαβε βυρσοτενῆ καλλίστα τότε πρῶτα μακά  ρων Κύπρις ·
γέλασέν τε θεὰ δέξατό τ ἐς χέρας βαρύβρομον αὐλὸν τερφθεῖσ ἀλαλαγμῷ .
ὧν οὐ θέμις σ οὔ θ ὁσία πύρωσας ἐν θεῶν θαλάμοις , μῆνιν δ ἔσχες μεγάλας ματρός , ὦ παῖ , θυσίας οὐ σεβίζουσα θεᾶς .
μέγα τοι δύναται νεβρῶν παμποίκιλοι στολίδες κισσοῦ τε στεφθεῖσα χλόα νάρθηκας εἰς ἱερούς , ῥόμβου θ εἱλισσομένα κύκλιος ἔνοσις αἰθερία , βακχεύουσά τ ἔθειρα Βρομί  ῳ καὶ παννυχίδες θεᾶς .
εὖ δέ νιν ἄμασιν ὑπέρβαλε σελάνα μορφᾷ μόνον ηὔχεις .
τὰ μὲν κατ οἴκους εὐτυχοῦμεν , ὦ φίλαι ·
ἡ γὰρ συνεκκλέπτουσα Πρωτέως κόρη πόσιν παρόντα τὸν ἐμὸν ἱστορουμένη οὐκ εἶπ ἀδελφῷ ·
κατθανόντα δ ἐν χθονὶ οὔ φησιν αὐγὰς εἰσορᾶν ἐμὴν χάριν .
κάλλιστα δῆτ ἀνήρπασ ἐν τύχῃ πόσις ·
ἃ γὰρ καθήσειν ὅπλ ἔμελλεν εἰς ἅλα , ταῦτ ἐμβαλὼν πόρπακι γενναίαν χέρα αὐτὸς κομίζει δόρυ τε δεξιᾷ λαβών , ὡς τῷ θανόντι χάριτα δὴ συνεκπονῶν .
προύργου δ ἐς ἀλκὴν σῶμ ὅπλοις ἠσκήσατο , ὡς βαρβάρων τρόπαια μυρίων χερὶ θήσων , ὅταν κωπῆρες ἐσβῶμεν σκάφος , πέπλους δ ἀμείψασ ἀντὶ ναυφθόρου στολῆς ἐγώ νιν ἐξήσκησα , καὶ λουτροῖς χρόα ἔδωκα , χρόνια νίπτρα ποταμίας δρόσου .
ἀλλ , ἐκπερᾷ γὰρ δωμάτων ὁ τοὺς ἐμοὺς γάμους ἑτοίμους ἐν χεροῖν ἔχειν δοκῶν , σιγητέον μοι ·
καὶ σὲ προσποιούμεθα εὔνουν κρατεῖν τε στόματος , ἢν δυνώμεθα σωθέντες αὐτοὶ καὶ σὲ συνσῶσαί ποτε .
χωρεῖτ ἐφεξῆς , ὡς ἔταξεν ὁ ξένος , δμῶες , φέροντες ἐνάλια κτερίσματα .
ἑλένη , σὺ δ , ἤν σοι μὴ κακῶς δόξω λέγειν , πείθου , μέν αὐτοῦ ·
τ αὐτὰ γὰρ παροῦσά τε πράξεις τὸν ἄνδρα τὸν σὸν ἤν τε μὴ παρῇς .
δέδοικα γάρ σε μή τις ἐμπεσὼν πόθος πείσῃ μεθεῖναι σῶμ ἐς οἶδμα πόντιον τοῦ πρόσθεν ἀνδρὸς χάρισιν ἐκπεπληγμένην ·
ἄγαν γὰρ αὐτὸν οὐ παρόνθ ὅμως στένεις .
ὦ καινὸς ἡμῖν πόσις , ἀναγκαίως ἔχει τὰ πρῶτα λέκτρα νυμφικάς θ ὁμιλίας τιμᾶν ·
ἐγὼ δὲ διὰ τὸ μὲν στέργειν πόσιν καὶ ξυνθάνοιμ ἄν ·
ἀλλὰ τίς κείνῳ χάρις ξὺν κατθανόντι κατθανεῖν 0 ;
ἔα δέ με αὐτὴν μολοῦσαν ἐντάφια δοῦναι νεκρῷ .
θεοὶ δὲ σοί τε δοῖεν οἷ ἐγὼ θέλω , καὶ τῷ ξένῳ τῷδ , ὅτι συνεκπονεῖ τάδε .
ἕξεις δέ μ οἵαν χρή σ ἔχειν ἐν δώμασι γυναῖκ , ἐπειδὴ Μενέλεων εὐεργετεῖς κ ἄμ ·
ἔρχεται γὰρ δή τιν ἐς τύχην τάδε .
ὅστις δὲ δώσει ναῦν ἐν ᾗ τάδ ἄξομεν , πρόσταξον , ὡς ἂν τὴν χάριν πλήρη λάβω .
χώρει σὺ καὶ ναῦν τοῖσδε πεντηκόντορον Σιδωνίαν δὸς κ ἀρετμῶν ἐπιστάτας .
οὔκουν ὅδ ἄρξει ναὸς ὃς κοσμεῖ τάφον ;
ἀκούειν τοῦδε χρὴ ναύτας ἐμούς .
αὖθις κέλευσον , ἵνα σαφῶς μάθωσί σου .
αὖθις κελεύω καὶ τρίτον γ , εἴ σοι φίλον 0 .
ὄναιο ·
κ ἀγὼ τῶν ἐμῶν βουλευμάτων .
μή νυν ἄγαν σὸν δάκρυσιν ἐκτήξῃς χρόα .
ἥδ ἡμέρα σοι τὴν ἐμὴν δείξει χάριν .
τὰ τῶν θανόντων οὐδέν , ἀλλ ἄλλως πόνος 0 .
ἔστιν τι κ ἀκεῖ κ ἀνθάδ ὧν ἐγὼ λέγω .
οὐδὲν κακίω Μενέλεώ μ ἕξεις πόσιν .
οὐδὲν σὺ μεμπτός 0 ·
τῆς τύχης με δεῖ μόνον .
ἐν σοὶ τόδ , ἢν σὴν εἰς ἔμ εὔνοιαν διδῷς .
οὐ νῦν διδαξόμεσθα τοὺς φίλους φιλεῖν .
βούλῃ ξυνεργῶν αὐτὸς ἐκπέμψω στόλον ;
μὴ δούλευε σοῖς δούλοις , ἄναξ .
ἀλλ εἶα ·
τοὺς μὲν Πελοπιδῶν ἐῶ νόμους ·
καθαρὰ γὰρ ἡμῖν δώματ ·
οὐ γὰρ ἐνθάδε ψυχὴν ἀφῆκε Μενέλεως ·
ἴτω δέ τις φράσων ὑπάρχοις τοῖς ἐμοῖς φέρειν γάμων ἀγάλματ οἴκους εἰς ἐμούς ·
πᾶσαν δὲ χρὴ γαῖαν βοᾶσθαι μακαρίαις ὑμνῳδίαις ὑμέναιον Ἑλένης κ ἀμόν , ὡς ζηλωτὸς ᾖ .
σὺ δ , ὦ ξέν , ἐλθών , πελαγίους ἐς ἀγκάλας τῷ τῆσδε πρίν ποτ ὄντι δοὺς πόσει τάδε , πάλιν πρὸς οἴκους σπεῦδ ἐμὴν δάμαρτ ἔχων , ὡς τοὺς γάμους τοὺς τῆσδε συνδαίσας ἐμοὶ στέλλῃ πρὸς οἴκους ἢ μένων εὐδαιμονῇς .
ὦ Ζεῦ , πατήρ τε καὶ σοφὸς κλῄζῃ θεός , βλέψον πρὸς ἡμᾶς καὶ μετάστησον κακῶν .
ἕλκουσι δ ἡμῖν πρὸς λέπας τὰς συμφορὰς σπουδῇ σύναψαι ·
κ ἂν ἄκρᾳ θίγῃς χερί , ἥξομεν ἵν ἐλθεῖν βουλόμεσθα τῆς τύχης .
ἅλις δὲ μόχθων οὓς ἐμοχθοῦμεν πάρος 0 .
κέκλησθέ μοι , θεοί , πολλά χρήσθ ἐμοῦ κλύειν καὶ λύπρ ·
ὀφείλω δ οὐκ ἀεὶ πράσσειν κακῶς , ὀρθῷ δὲ βῆναι ποδί ·
μίαν δέ μοι χάριν δόντες τὸ λοιπὸν εὐτυχῆ με θήσετε .
φοίνισσα Σιδωνιὰς ὦ ταχεῖα κώπα , ῥοθίοισι μάτηρ εἰρεσίας φίλα , χοραγὲ τῶν καλλιχόρων δελφίνων , ὅταν αὔραις πέλαγος ἀνήνεμον ᾖ , γλαυκὰ δὲ Πόντου θυγάτηρ Γαλάνεια τάδ εἴπῃ ·
κατὰ μὲν ἱστία πετάσατ αὔ  ραις λιπόντες εἰναλίαις , λάβετε δ εἰλατίνας πλάτας , ὦ ναῦται , ναῦται , πέμποντες εὐλιμένους Περσείων οἴκων Ἑλέναν ἐπ ἀκτάς .
ἦ που κόρας ἂν ποταμοῦ παρ οἶδμα Λευκιππίδας ἢ πρὸ ναοῦ Παλλάδος ἂν λάβοις χρόνῳ ξυνελθοῦσα χοροῖς ἢ κώμοις Ὑακίνθου νύχιον ἐς εὐφροσύναν , ὃν ἐξαμιλλησάμενος τροχῷ τέρμονα δίσκου ἔκανε Φοῖβος , τᾷ Λακαί  νᾳ γᾷ βούθυτον ἁμέραν ·
ὁ Διὸς δ εἶπε σέβειν γόνος ·
μόσχον θ , ἃν οἴκοις ἔλειπες , Ἑρμιόναν , ἇς οὔπω πεῦκαι πρὸ γάμων ἔλαμψαν 0 .
δι ἀέρος εἴθε ποτανοὶ γενοίμεσθ ᾇ Λιβύας οἰωνοὶ στοχάδες ὄμβρον λιποῦσαι χειμέριον νίσονται πρεσβυτάτᾳ σύριγγι πειθόμεναι ποιμένος , ὃς ἄβροχα πεδία καρποφόρα τε γᾶς ἐπιπετόμενος ἰαχεῖ 0 .
ὦ πταναὶ δολιχαύχενες , σύννομοι νεφέων δρόμου , βᾶτε Πλειάδας ὑπὸ μέσας ὠρίωνά τ ἐννύχιον ·
καρύξατ ἀγγελίαν , Εὐρώταν ἐφεζόμεναι , Μενέλεως ὅτι Δαρδάνου πόλιν ἑλὼν δόμον ἥξει .
μόλοιτέ ποθ ἵππιον οἶμον δι αἰθέρος ἱέμενοι παῖδες Τυνδαρίδαι , λαμπρῶν ἄστρων ὑπ ἀέλλαισιν ·
οἳ ναίετ οὐράνιοι , σωτῆρες τᾶς Ἑλένας , γλαυκὸν ἔπιτ οἶδμα κυανόχροά τε κυμάτων ῥόθια πολιὰ θαλάσσας , ναύταις εὐαεῖς ἀνέμων πέμποντες Διόθεν πνοάς 0 ·
δύσκλειαν δ ἀπὸ συγγόνου βάλετε βαρβάρων λεχέων , ἃν Ἰδαίων ἐρίδων ποιναθεῖσ ἐκτήσατο , γᾶν οὐκ ἐλθοῦσά ποτ Ἰλίου Φοιβείους ἐπὶ πύργους 0 .
ἄναξ , τὰ κάκιστ ἐν δόμοις εὑρήκαμεν ·
ὡς καίν ἀκούσῃ πήματ ἐξ ἐμοῦ τάχα .
ἄλλης ἐκπόνει μνηστεύματα γυναικός ·
ἑλένη γὰρ βέβηκ ἔξω χθονός .
πτεροῖσιν ἀρθεῖσ ἢ πεδοστιβεῖ ποδί ;
μενέλαος αὐτὴν ἐκπεπόρθμευται χθονός , ὃς αὐτὸς αὑτὸν ἦλθεν ἀγγέλλων θανεῖν .
ὦ δεινὰ λέξας ·
τίς δέ νιν ναυκληρία ἐκ τῆσδ ἀπῆρε χθονός ;
ἄπιστα γὰρ λέγεις .
ἥν γε ξένῳ δίδως σύ ·
τούς τε σοὺς ἔχων ναύτας βέβηκεν , ὡς ἂν ἐν βραχεῖ μάθῃς .
εἰδέναι πρόθυμος 0 ·
οὐ γὰρ ἐλπίδων ἔσω βέβηκα μίαν ὑπερδραμεῖν χέρα τοσούσδε ναύτας , ὧν ἀπεστάλης μέτα .
ἐπεὶ λιποῦσα τούσδε βασιλείους δόμους ἡ τοῦ Διὸς παῖς πρὸς θάλασσαν ἐστάλη σοφώταθ ἁβρὸν πόδα τιθεῖσ ἀνέστενε πόσιν πέλας παρόντα κοὐ τεθνηκότα .
ὡς δ ἤλθομεν σῶν περίβολον νεωρίων , Σιδωνίαν ναῦν πρωτόπλουν καθείλκομεν ζυγῶν τε πεντήκοντα κ ἀρετμῶν μέτρα ἔχουσαν .
ἔργου δ ἔργον ἐξημείβετο ·
ὃ μὲν γὰρ ἱστόν , ὃ δὲ πλάτην καθίσατο ταρσόν τε χειρί , λευκά θ ἱστί εἰς ἓν ἦν πηδάλιά τε ζεύγλαισι παρακαθίετο 0 .
κ ἀν τῷδε μόχθῳ , τοῦτ ἄρα σκοπούμενοι , Ἕλληνες ἄνδρες Μενέλεῳ ξυνέμποροι προσῆλθον ἀκταῖς ναυφθόροις ἠσθημένοι πέπλοισιν , εὐειδεῖς μέν , αὐχμηροὶ δ ὁρᾶν .
ἰδὼν δέ νιν παρόντας Ἀτρέως γόνος προσεῖπε δόλιον οἶκτον ἐς μέσον φέρων ·
ὦ τλήμονες , πῶς ἐκ τίνος νεώς ποτε Ἀχαιίδος θραύσαντες ἥκετε σκάφος ;
ἆρ Ἀτρέως παῖδ ὀλόμενον συνθάπτετε , ὃν Τυνδαρὶς παῖς ἥδ ἀπόντα κενοταφεῖ ;
οἳ δ ἐκβαλόντες δάκρυα ποιητῷ τρόπῳ , ἐς ναῦν ἐχώρουν Μενέλεῳ ποντίσματα φέροντες .
ἡμῖν δ ἦν μὲν ἥδ ὑποψία λόγος τ ἐν ἀλλήλοισι , τῶν ἐπεσβατῶν ὡς πλῆθος εἴη ·
διεσιωπῶμεν δ ὅμως τοὺς σοὺς λόγους σῴζοντες ·
ἄρχειν γὰρ νεὼς ξένον κελεύσας πάντα συνέχεας τάδε .
καὶ τ ἄλλα μὲν δὴ ῥᾳδίως ἔσω νεὼς ἐθέμεθα κουφίζοντα ·
ταύρειος δὲ ποὺς οὐκ ἤθελ ὀρθὸς σανίδα προσβῆναι κάτα , ἀλλ ἐξεβρυχᾶτ ὄμμ ἀναστρέφων κύκλῳ κυρτῶν τε νῶτα κ ἀς κέρας παρεμβλέπων μὴ θιγγάνειν ἀπεῖργεν .
ὁ δ Ἑλένης πόσις ἐκάλεσεν ·
ὦ πέρσαντες Ἰλίου πόλιν , οὐκ εἶ ἀναρπάσαντες Ἑλλήνων νόμῳ νεανίαις ὤμοισι ταύρειον δέμας ἐς πρῷραν ἐμβαλεῖτε , φάσγανόν θ ἅμα πρόχειρον ὤσει σφάγια τῷ τεθνηκότι 0 ;
οἳ δ ἐς κέλευσμ ἐλθόντες ἐξανήρπασαν ταῦρον φέροντές τ εἰσέθεντο σέλματα .
μονάμπυκον δὲ Μενέλεως ψήχων δέρην μέτωπά τ ἐξέπεισεν ἐσβῆναι δόρυ .
τέλος δ , ἐπειδὴ ναῦς τὰ πάντ ἐδέξατο , πλήσασα κλιμακτῆρας εὐσφύρῳ ποδί Ἑλένη καθέζετ ἐν μέσοις ἑδωλίοις , ὅ τ οὐκέτ ὢν λόγοισι Μενέλεως πέλας ·
ἄλλοι δὲ τοίχους δεξιοὺς λαιούς τ ἴσοι ἀνὴρ παρ ἄνδρ ἕζονθ , ὑφ εἵμασι ξίφη λαθραῖ ἔχοντες , ῥόθιά τ ἐξεπίμπλατο βοῆς κελευστοῦ φθέγμαθ ὡς ἠκούσαμεν .
ἐπεὶ δὲ γαίας ἦμεν οὔ τ ἄγαν πρόσω οὔ τ ἐγγύς , οὕτως ἤρετ οἰάκων φύλαξ ·
ἔτ , ὦ ξέν , ἐς τὸ πρόσθεν  ἢ καλῶς ἔχει  πλεύσωμεν ;
ἀρχαὶ γὰρ νεὼς μέλουσι σοί .
ὃ δ εἶφ ·
ἅλις μοι 0 .
δεξιᾷ δ ἑλὼν ξίφος ἐς πρῷραν εἷρπε κ ἀπὶ ταυρείῳ σφαγῇ σταθεὶς νεκρῶν μὲν οὐδενὸς μνήμην ἔχων , τέμνων δὲ λαιμὸν ηὔχετ ·
ὦ ναίων ἅλα πόντιε Πόσειδον Νηρέως θ ἁγναὶ κόραι , σώσατέ μ ἐπ ἀκτὰς Ναυπλίας δάμαρτά τε ἄσυλον ἐκ γῆς .
αἵματος δ ἀπορροαὶ ἐς οἶδμ ἐσηκόντιζον οὔριοι ξένῳ .
καί τις τόδ εἶπε ·
δόλιος ἡ ναυκληρία 0 .
πάλιν πλέωμεν ·
δεξιὰν κέλευε σύ , σὺ δὲ στρέφ οἴακ .
ἐκ δὲ ταυρείου φόνου Ἀτρέως σταθεὶς παῖς ἀνεβόησε συμμάχους ·
τί μέλλετ , ὦ γῆς Ἑλλάδος λωτίσματα , σφάζειν φονεύειν βαρβάρους νεώς τ ἄπο ῥίπτειν ἐς οἶδμα 0 ;
ναυβάταις δὲ τοῖσι σοῖς βοᾷ κελευστὴς τὴν ἐναντίαν ὄπα ·
οὐκ εἶ ὃ μέν τις λοῖσθον ἀρεῖται δόρυ , ὃ δὲ ζύγ ἄξας , ὃ δ ἀφελὼν σκαλμοῦ πλάτην καθαιματώσει κρᾶτα πολεμίων ξένων 0 ;
ὀρθοὶ δ ἀνῇξαν πάντες , οἳ μὲν ἐν χεροῖν κορμοὺς ἔχοντες ναυτικούς , οἳ δὲ ξίφη 0 1 ·
φόνῳ δὲ ναῦς ἐρρεῖτο .
παρακέλευσμα δ ἦν πρύμνηθεν Ἑλένης ·
ποῦ τὸ Τρωικὸν κλέος 0 ;
δείξατε πρὸς ἄνδρας βαρβάρους ·
σπουδῆς δ ὕπο ἔπιπτον , οἳ δ ὠρθοῦντο , τοὺς δὲ κειμένους νεκροὺς ἂν εἶδες .
μενέλεως δ ἔχων ὅπλα , ὅποι νοσοῖεν ξύμμαχοι κατασκοπῶν , ταύτῃ προσῆγε χειρὶ δεξιᾷ ξίφος , ὥστ ἐκκολυμβᾶν ναός , ἠρήμωσε δὲ σῶν ναυβατῶν ἐρετμά .
ἐπ οἰάκων δὲ βὰς ἄνακτ ἐς Ἑλλάδ εἶπεν εὐθύνειν δόρυ .
οἳ δ ἱστὸν ᾖρον , οὔριαι δ ἧκον πνοαί .
βεβᾶσι δ ἐκ γῆς .
διαφυγὼν δ ἐγὼ φόνον καθῆκ ἐμαυτὸν εἰς ἅλ ἄγκυραν πάρα ·
ἤδη δὲ κάμνονθ ὁρμιατόνων μέ τις ἀνείλετ , ἐς δὲ γαῖαν ἐξέβησέ σοι τάδ ἀγγελοῦντα .
σώφρονος δ ἀπιστίας οὐκ ἔστιν οὐδὲν χρησιμώτερον βροτοῖς .
οὐκ ἄν ποτ ηὔχουν οὔ τε σ οὔ θ ἡμᾶς λαθεῖν Μενέλαον , ὦναξ , ὡς ἐλάνθανεν παρών .
ὦ γυναικείαις τέχναισιν αἱρεθεὶς ἐγὼ τάλας 0 ·
ἐκπεφεύγασιν γάμοι με .
κεἰ μὲν ἦν ἁλώσιμος ναῦς διώγμασιν , πονήσας εἷλον ἂν τάχα ξένους ·
νῦν δὲ τὴν προδοῦσαν ἡμᾶς τεισόμεσθα σύγγονον , ἥτις ἐν δόμοις ὁρῶσα Μενέλεων οὐκ εἶπέ μοι .
τοιγὰρ οὔποτ ἄλλον ἄνδρα ψεύσεται μαντεύμασιν .
οὗτος ὤ , ποῖ σὸν πόδ αἴρεις , δέσποτ , ἐς ποῖον φόνον ;
οἷπερ ἡ δίκη κελεύει με ·
ἀλλ ἀφίστασ ἐκποδών .
οὐκ ἀφήσομαι πέπλων σῶν ·
μεγάλα γὰρ σπεύδεις κακά .
ἀλλὰ δεσποτῶν κρατήσεις δοῦλος ὤν ;
φρονῶ γὰρ εὖ .
οὐκ ἔμοιγ , εἰ μή μ ἐάσεις  οὐ μὲν οὖν σ ἐάσομεν .
σύγγονον κτανεῖν κακίστην  εὐσεβεστάτην μὲν οὖν 0 .
ἥ με προύδωκεν  καλήν γε προδοσίαν , δίκαια δρᾶν .
τ ἀμὰ λέκτρ ἄλλῳ διδοῦσα 0 .
τοῖς γε κυριωτέροις 0 .
κύριος δὲ τῶν ἐμῶν τίς 0 ;
ὃς ἔλαβεν πατρὸς πάρα .
ἀλλ ἔδωκεν ἡ τύχη μοι .
τὸ δὲ χρεὼν ἀφείλετο .
οὐ σὲ τ ἀμὰ χρὴ δικάζειν .
ἤν γε βελτίω λέγω .
ἀρχόμεσθ ἄρ , οὐ κρατοῦμεν .
ὅσια δρᾶν , τὰ δ ἔκδικ οὔ 0 .
κατθανεῖν ἐρᾶν ἔοικας .
κτεῖνε ·
σύγγονον δὲ σὴν οὐ κτενεῖς ἡμῶν ἑκόντων , ἀλλ ἔμε ·
ὡς πρὸ δεσποτῶν τοῖσι γενναίοισι δούλοις εὐκλεέστατον θανεῖν 0 .
ἐπίσχες ὀργὰς αἷσιν οὐκ ὀρθῶς φέρῃ , Θεοκλύμενε , γαίας τῆσδ ἄναξ ·
δισσοὶ δέ σε Διόσκοροι καλοῦμεν , οὓς Λήδα ποτὲ ἔτικτεν Ἑλένην θ , ἣ πέφευγε σοὺς δόμους ·
οὐ γὰρ πεπρωμένοισιν ὀργίζῃ γάμοις , οὐ δ ἡ θεᾶς Νηρῇδος ἔκγονος κόρη ἀδικεῖ σ ἀδελφὴ Θεονόη , τὰ τῶν θεῶν τιμῶσα πατρός τ ἐνδίκους ἐπιστολάς .
ἐς μὲν γὰρ αἰεὶ τὸν παρόντα νῦν χρόνον κείνην κατοικεῖν σοῖσιν ἐν δόμοις ἐχρῆν ·
ἐπεὶ δὲ Τροίας ἐξανεστάθη βάθρα , καὶ τοῖς θεοῖς παρέσχε τ οὔνομ , οὐκέτι ·
ἐν τοῖσι δ αὑτῆς δεῖ νιν ἐζεῦχθαι γάμοις ἐλθεῖν τ ἐς οἴκους καὶ συνοικῆσαι πόσει .
ἀλλ ἴσχε μὲν σῆς συγγόνου μέλαν ξίφος , νόμιζε δ αὐτὴν σωφρόνως πράσσειν τάδε .
πάλαι δ ἀδελφὴν κ ἂν πρὶν ἐξεσώσαμεν , ἐπείπερ ἡμᾶς Ζεὺς ἐποίησεν θεούς ·
ἀλλ ἥσσον ἦμεν τοῦ πεπρωμένου θ ἅμα καὶ τῶν θεῶν , οἷς ταῦτ ἔδοξεν ὧδ ἔχειν .
σοὶ μὲν τάδ αὐδῶ , συγγόνῳ δ ἐμῇ λέγω ·
πλεῖ ξὺν πόσει σῷ ·
πνεῦμα δ ἕξετ οὔριον ·
σωτῆρε δ ἡμεῖς σὼ κασιγνήτω διπλῶ πόντον παριππεύοντε πέμψομεν πάτραν .
ὅταν δὲ κάμψῃς καὶ τελευτήσῃς βίον , θεὸς κεκλήσῃ καὶ Διοσκόρων μέτα σπονδῶν μεθέξεις ξένιά τ ἀνθρώπων πάρα ἕξεις μεθ ἡμῶν ·
ζεὺς γὰρ ὧδε βούλεται .
οὗ δ ὥρισέν σοι πρῶτα Μαιάδος τόκος , Σπάρτης ἀπάρας , τὸν κατ οὐρανὸν δρόμον , κλέψας δέμας σὸν μὴ Πάρις γήμειέ σε ,  φρουρὸν παρ Ἀκτὴν τεταμένην νῆσον λέγω  Ἑλένη τὸ λοιπὸν ἐν βροτοῖς κεκλήσεται , ἐπεὶ κλοπαίαν σ ἐκ δόμων ἐδέξατο .
καὶ τῷ πλανήτῃ Μενέλεῳ θεῶν πάρα μακάρων κατοικεῖν νῆσόν ἐστι μόρσιμον ·
τοὺς εὐγενεῖς γὰρ οὐ στυγοῦσι δαίμονες , τῶν δ ἀναριθμήτων μᾶλλόν εἰσιν οἱ πόνοι .
ὦ παῖδε Λήδας καὶ Διός , τὰ μὲν πάρος νείκη μεθήσω σφῶν κασιγνήτης πέρι ·
ἐγὼ δ ἀδελφὴν οὐκέτ ἂν κτάνοιμ ἐμήν .